סונול

סונול ישראל בע"מ, הידועה יותר בשם "סונול", היא אחת מארבע חברות הדלק הגדולות בישראל.

==היסטוריה==
===חברת סוקוני ואקום===
חברת ואקום אויל החלה לפעול בתחום הקמעונאי בארץ ישראל ב-1917. בסוף שנות ה-20 הקימה החברה מרכזים בעפולה, שהייתה על הדרך הראשית לחיפה, במפרץ חיפה ובתל אביב. תחנות דלק נפרשו ברחבי ארץ ישראל.

בתחילת שנות ה-30 התאחדה חברת ואקום אויל עם סוקוני (The Standard Oil Company of New York – Socony) ושם החברה שונה ל"סוקוני ואקום".<ref></ref>

בארץ ישראל פעלו עד תחילת שנות ה-30 רק שתי חברות לממכר דלק: ואקום אויל ושל. עד סוף 1935 נוספו אליהן גם בל-פטרול ומנטצ'ף. לקראת סוף המנדט החזיקה של 55–60% מהשוק, סוקוני 25–30% ומנטצ'ף 10–15%.

סוקוני ואקום הייתה אחת החברות שהמשביר המרכזי פעל כסוכנות שלה.

ב-1955 שונה שם החברה ל"סוקוני מובייל אויל" ובישראל שונה שם החברה למוביל אוייל אוף ישראל.

===סונול===
תחנה של סונול ב[[רמת הגולן בסוף שנות ה-60]]
בשנת 1956, בעקבות לחץ של החרם הערבי, עזבה חברת מוביל אויל את ישראל ומכרה את החזקותיה בישראל למשפחת סוננבורן מארצות הברית (שפעלה באמצעות חברה בשם L. Sonneborn Sons Inc). השם "סונול" מהווה קיצור של מיזוג שם משפחת הרוכשים והמילה "אויל". בשנת 1957 הפעילה סונול 48 תחנות דלק בישראל.

בשנת 1981 נמכרה סונול לגרנית הכרמל השקעות.

תחנת דלק סונול על הכביש הראשי בשכונת [[תל חנן בעיר נשר, סתיו 1966. משמאל לתחנת הדלק הגלידריה גלידת תל חנן.]]
סמליל רשת חנויות הנוחות "So good"
בין השנים 1969 ל-1996 החזיקה סונול 25% מחברת פדסקו (בשותפות עם החברות דלק ופז), שהיה לה מונופול לשיווק דלק ביהודה ושומרון, עד הקמת רשות הפלסטינית.

בשנת 2004 החלה סונול בהקמת רשת חנויות נוחות בתוך תחנות הדלק שלה תחת המותג "So good".

בשנת 2005 ביקשו סונול וחברת דור אלון אישור של הממונה על ההגבלים העסקיים להתמזג, אולם הוא דחה את הבקשה. ערעור לבית המשפט אישר את המיזוג אולם ביוני 2006 ביטל בית המשפט העליון את הקביעה והחזיר את איסור הממונה על ההגבלים העסקיים על המיזוג.

בחודש נובמבר 2006 רכשה "קנית השלום השקעות בע"מ", שהיא חלק מקבוצת עזריאלי, מקבוצת בורוביץ-מוזס את השליטה בגרנית הכרמל, חברת האם של סונול, ובכך הפכה סונול לחלק מקבוצת החברות של דוד עזריאלי בישראל.

בראשית 2007 מונה רואה חשבון תמיר פוליקר למנכ"ל סונול ויזם מהלך של מיתוג תחנות הדלק של החברה בסמלה החדש בצבעי אדום, צהוב וכחול, ובהאצת פתיחת רשת חנויות הנוחות "So good". ב-2010 התפטר מתפקידו על רקע סכסוך עבודה עליו הכריזו עובדי תחנות הדלק של סונול. את מקומו מילא ניר גלילי, עד להתפטרותו בשנת 2024.. במאי 2024 מונה אבי מגידו למנכ"ל סונול.

באפריל 2016 נמכרה החברה לקרן גז ונפט ישראל, שותפות מוגבלת בראשות דודי ויסמן.

==סמל==
בשנת 2006 המעצב פיליפ בולקיה יצר את הסמל הנוכחי של סונול.
<gallery>
SonolOldOrangeLogo.svg|הסמל הראשון של סונול
Sonol_Older_Logo_01.jpg|הלוגו הקודם של סונול
SonolOldLogo.svg|הלוגו של סונול עד 2006
Sonol Logo.svg|לוגו החל משנת 2006, גרסה אנכית
לוגו סונול.svg|לוגו בגרסה אופקית
</gallery>

== ראו גם ==
* תחנות דלק בישראל

==קישורים חיצוניים==

* 

* [https://web.archive.org/web/20100501191555/http://duns100.dundb.co.il/ts.cgi?tsscript=comp_heb&duns=600071542 חברת סונול], באתר Duns100 ע"פ דירוג דן אנד ברדסטריט ישראל
* [http://israelidocuments.blogspot.co.il/2015/06/blog-post.html סיפור הקמתה של סונול בבלוג של ארכיון המדינה]
* 
* [https://merhav.nli.org.il/primo-explore/search?query=any,contains,סונול%20MAP&sortby=lso01&vid=NLI&lang=iw_IL&offset=0 רשימת מפות ישראל הכוללות סימון מיקום תחנות תדלוק "סונול"], מאוסף המפות ע"ש ערן לאור, הספרייה הלאומית

==הערות שוליים==

קטגוריה:חברות דלק וגז בישראל
קטגוריה:נתניה: חברות
קטגוריה:ישראל: חברות שהוקמו ב-1922